लक्ष्नौ , 11 अक्ट'बर : जापाननि राजथावनि टकिय' सहराव 2021 माइथायनि जुलाइ दाननिफ्राय जागायजेन्नो गोनां गेलेमुनि देरसिन बादायलायनाय अलिम्पिक गेम्सनि साखा - फारा जानायनि थाखाय अलिम्पिक बाउन्ड एथलिट बिथांखिनि गेजेरजों सोलिफु अक्ट'बर दाननि फैगौ 15 अक्ट'निफ्राय खुंनो लादों नेसनेल एथलिटिक्स केम्प । उत्तर प्रदेशनि प्रयाग राजजों सोमोन्दो थानाय गेलेगिरि अजित कुमार आरो मुजफ्फर नोगोरनि राहुलआबो बे एथलिटिक्स केम्पआव बाहागो लानो थियारि जादों । एथलिटिक्स फेडारेसन अफ इन्डियाआ अलिम्पिकनि थाखाय गोख्रों थियार खालामनायनि फारसेबो बे समाव थांखि लादों । हादतनि गेलेगिरिफोरखौ लानानै मिजिंथिनानै बांसिन क्वालिफाइड खालामनो हानाय बायदि लकडाउननि उनाव गिबि खेब नेसनेल केम्पखौ फसंनो थाखाय थांखि लादों । बे बिथांखिनि गेजेरजों दुलाराय हादतनिफ्राय सा 24 एथलिटफोरखौ साइख'नानै बिसोरखौ पाटियाला आरो बेंगालुरुयाव फोरोंथाय होगोन । पाटियालायाव 15 अक्ट'बरनिफ्राय आरो बेंगालुरुयाव 25 अक्ट'बरनिफ्राय फोरोंथाय बादाया जागायजेनगोन । 
अलिम्पिकनि थाखाय नेसनेल एथलिटिक्स केम्पआव अजित आरो राहुलआ बाहागो लादों